Gyurcsány Ferenc keményen kiosztotta G. Fodor Gábort! | OLKT.net
Javaslatokat fogalmazott meg a kormányközeli Századvég Alapítvány a Facebook “cenzúrája” ellen. A közösségi oldalak cenzúrája morálisan védhetetlen, állítja a G. Fodor Gábor elnökölte Századvég, mivel “lábbal tiporja” a szólásszabadság elvét. Politikailag veszélyes, folytatja a Fidesz népszerűségének töretlenségét kimutató kutatása eredményét szmájlis e-mailben kiküldő szervezet, mivel tagadja a nemzeti szuverenitásokon alapuló törvények és szabályok érvényességét. Ezen túl pedig
Rámutat a Századvég arra is, Mark Zuckerberg a demokratikus elkötelezettségű kormányoktól azt várja, hogy globális szabályokat alkotva “őrködjenek” az egyéni online felhasználói élmény “biztonsága” felett. A Századvég szerint ha Mark Zuckerberg eléri, amit akar, a “Facebook-cenzúra szintet ugrik” és a nemzetek nem lesznek képesek védelmet nyújtani állampolgáraiknak, hogy élhessenek alkotmányosan biztosított szabadságjogaikkal. Kiemelték: a “nemzeteken a sor, hogy megvédjék a szabadságot”.
Gyurcsány Ferenc DK elnök szerint csípi a Fidesz szemét, hogy a Facebookon tág határok között szabadon lehet írni, gúnyolódni, odaszúrni a hatalomnak. Amerikai tulajdonú szerveren, amerikai programon közösségeket szervezünk szabadon, anélkül, hogy a magyar kormány ezt ellenőrizhetné.
Azt akarják, hogy vonjuk magyar kormányzati ellenőrzés alá a Facebookot, ha azt magyarok használják. És nyilván ne lássunk az engedélyük nélkül külföldi bejegyzéseket, tartalmakat se.
Kár lenne cifrázni: ezek meghibbantak. De őrületük veszélyes. Mert látjuk, hogy nem tudnak leállni és egyre messzebbre mennek. Ami tegnap meg elképzelhetetlen volt, az mára megvalósult.
Szóval ne vegyük félvállról. Készüljünk a küzdelemre – írta a DK pártelnöke.
forrás. Gyurcsány Ferenc